**Проект!**

**Правилник за изменение и допълнение на Устройствения правилник на Главна дирекция „Гражданска въздухоплавателна администрация” (**ДВ, бр. 37 от 1999 г., изм. и доп., бр. 29 от 2000 г., бр. 62 от 2000 г., бр. 90 от 2001 г., изм., бр. 64 от 2003 г., изм. и доп., бр. 77 от 2004 г., бр. 60 от 2006 г., бр. 44 от 2007 г., бр. 101 от 2009 г., бр. 29 от 2010 г., бр. 56 от 2012 г.)

**§ 1**. В чл. 6, ал. 3 се правят следните изменения и допълнения:

1. Създава се нова т. 14 :

„14. организира и ръководи дейностите на обединения авиационен и морски координационен център за търсене и спасяване на търпящи бедствие въздухоплавателни средства във въздушното пространство на Република България и на нейната сухоземна територия, както и в българския морски отговорен район за търсене и спасяване и във вътрешните водни пътища на Република България“;

2. Досегашните т. 14 – 20 стават съответно т. 15 – 21.

**§ 2.** В чл. 7, ал. 2 се правят следните изменения:

1. В основния текст числото „94“ се заменя със „111“;

2. В т. 5 числото „28“ се заменя с „45“.

**§ 3.** В чл.7а, ал. 2, т. 7 думите „Наредбата за условията и реда за атестиране на служителите в държавната администрация, приета с Постановление № 105 на Министерския съвет от 2002 г. (ДВ, бр. 54 от 2002 г.)“ се заменят с „Наредба за условията и реда за оценяване изпълнението на служителите в държавната администрация (обн., ДВ, бр. 49 от 2012 г., изм. и доп., бр. 27 от 2013 г.).

**§ 4.** В чл. 11а, ал. 2 се изменя така :

„(2) Общата администрация е организирана в дирекция „Административно-правно обслужване и финансово-стопански дейности“.

**§ 5**. В чл. 12 се правят следните изменения и допълнения:

1. В ал. 2 думите „дирекция „Летища, авиационна сигурност и управление на въздушното движение“ се заменят с думите „дирекция „Летища, авиационна сигурност и аеронавигационно обслужване“;

2. В ал. 4 думите „дирекция „Летища, авиационна сигурност и управление на въздушното движение“ се заменят с думите „дирекция „Летища, авиационна сигурност и аеронавигационно обслужване“;

3. В ал. 4:

а) създава се нова т. 18 :

„18. при денонощен режим на работа поддържа сили и средства в обединения авиационен и морски координационен център за търсене и спасяване като ръководи и координира операции по търсене и спасяване на човешки живот и оказва помощ на търпящи бедствие въздухоплавателни средства във въздушното пространство на Република България и на нейната сухоземна територия, както и в българския морски отговорен район за търсене и спасяване и във вътрешните водни пътища на Република България.“

б) досегашната т. 18 става т. 19.

**Заключителна разпоредба:**

**§ 6**. Този правилник влиза в сила от 1 януари 2016 г.